Det korte svar er ja. Tyske børn har engelsk i skolen, og særligt i storbyerne har engelsk vundet indpas som andetsprog. Den lidt længere forklaring er dog, at engelsk ikke er nær så udbredt som i eksempelvis Danmark. Amerikanske film bliver stadigvæk dubbet på Tv, og mange tyskere taler meget sjældent engelsk. Men med lidt god vilje og en skøn blanding af tyske og engelske gloser kan man sagtens komme ind på livet af tyskerne og gøre sig forståelig.